ROBINS วิ่งต่อ 7% รับข่าวถอนหุ้นพ้นตลท. เปิดทาง “เซ็นทรัล รีเทล” เข้าทำเทนเดอร์ฯ 66.50 บ.
ROBINS วิ่งต่อ 7% รับข่าวถอนหุ้นพ้นตลท. เปิดทาง “เซ็นทรัล รีเทล” เข้าทำเทนเดอร์ฯ 66.50 บ. ล่าสุด ณ เวลา 10.10 น. อยู่ที่ระดับ 64.50 บาท บวก 4.25 บาท หรือ 7.05% สูงสุดที่ระดับ 65.75 บาท ต่ำสุดที่ระดับ 64.50 บาท ด้วยมูลค่าการซื้อขาย 668.40 ล้านบาท
ROBINS วิ่งต่อ 7% รับข่าวถอนหุ้นพ้นตลท. เปิดทาง “เซ็นทรัล รีเทล” เข้าทำเทนเดอร์ฯ 66.50 บ.
30 ก.ค. 2562

ผู้สื่อข่าวรายงานว่า ราคาหุ้น บริษัท โรบินสัน จำกัด (มหาชน) หรือ ROBINS ณ เวลา 10.10 น. อยู่ที่ระดับ 64.50 บาท บวก 4.25 บาท หรือ 7.05% สูงสุดที่ระดับ 65.75 บาท ต่ำสุดที่ระดับ 64.50 บาท ด้วยมูลค่าการซื้อขาย 668.40 ล้านบาท

ด้าน บล.ฟินันเซีย ไซรัส ระบุในบทวิเคราะห์ฯว่า ROBINS จะ delist ออกจากตลาดฯหลัง Central Retail (CRC) (ถือ ROBINS 53.83%) ทำเทนเดอร์หุ้นละ 66.5 บาท และจ่ายเป็นหุ้นเพิ่มทุนของ CRC (อยู่ระหว่าง IPO) อัตราแลกหุ้นแจ้งภายหลัง จึงมองบวกและแนะนำให้ตอบรับคำเสนอซื้อ CRC มีธุรกิจค้าปลีกทั้งในและต่างประเทศ กำไรมากกว่า ROBINS กว่า 3 เท่า ราคาเทนเดอร์ใกล้เป้าของเราที่ 68 บาท และเป็น PE 23 เท่า ใกล้ค่าเฉลี่ยของ ROBINS
ขณะที่ด้าน บล.ทรีนีตี้ แนะ “เก็งกำไร” หุ้น ROBINS ในเบื้องต้นมีมุมมองเป็นบวกต่อประเด็นดังกล่าว คาดว่าราคาหุ้นจะปรับตัวขึ้นมาที่ราคาเทนเดอร์หรือมากกว่า เนื่องจากเป็นโอกาสของผู้ถือหุ้น ROBINS ที่จะได้สิทธิ์ Share Swap หุ้น IPO ของ CRC ซึ่งเป็นเจ้าของธุรกิจค้าปลีกรายใหญ่
สำหรับกระบวนการปรับโครงสร้างและการเพิกถอน ขั้นตอนต่าง ๆ จะต้องผ่านมติการประชุมผู้ถือหุ้นในวันที่ 5 ก.ย.62 โดยต้องผ่านมติไม่น้อยกว่า 3 ใน 4 ผู้คัดค้านไม่เกิน 10% โดยหากมติผ่านที่ประชุม ในเบื้องต้นคาดว่ากำหนดการ IPO ของ CRC และกระบวนการเพิกถอนหลักทรัพย์ ROBINS จะแล้วเสร็จไม่เกินสิ้นปี 2563
ส่วนการปรับโครงสร้างกลุ่ม “Central Retail” (CRC) ผู้ถือหุ้นใหญ่ ROBINS ร้อยละ 53.83 เสนอซื้อ ROBINS ราคา 66.50 บาทต่อหุ้น โดยแลกกับหุ้นสามัญเพิ่มทุนของหุ้น CRC (Share Swap) และเพิกถอนหุ้น ROBINS ออกจากตลาด หากการ IPO ของ CRC สำเร็จ เพื่อรวมธุรกิจเป็นบริษัทเดียว โดยจะมีการประชุมผู้ถือหุ้น วันที่ 5 ก.ย.62
 